**MTÜ Ringlik põhikiri**

1. **Üldsätted**
	1. Mittetulundusühing Ringlik (edaspidi MTÜ) on koostöö eesmärgil loodud vaba algatuse korras moodustatud mittetulundusühing, mis tegeleb heategevuslikult ringmajanduse edendamisega nii era- kui ka avalikus sektoris.
	2. MTÜ ametlik nimi on MTÜ Ringlik.

**1.3.** MTÜ asukoht on Tartu linn, Eesti Vabariik. MTÜ võib tegutseda üle kogu Eesti ning vajadusel ka rahvusvaheliselt.

**1.4.** MTÜ on asutatud määramata ajaks.

**1.5.** MTÜ juhindub oma tegevuses Eesti Vabariigi seadusandlusest, käesolevast põhikirjast ja asutamislepingust.

1. **MTÜ tegevuse eesmärk ja selle saavutamise vahendid**

**2.1** MTÜ tegevuse eesmärk on:

**2.1.1.** edendada ringmajandust läbi hariduse ja teadlikkuse tõstmise, eriti noorte seas;

**2.1.2.** vähendada ületarbimist ja tõsta keskkonnateadlikkust;

**2.1.3.** toetada ringmajanduse põhimõtete integreerimist koolides ja teistes noorsootööasutustes;

**2.1.4.** edendada ringmajanduse põhimõtteid ja praktikaid Eesti Vabariigis**.**

**2.2.** Eesmärkide saavutamiseks MTÜ:

**2.2.1**. korraldab üritusi, õpitubasid ja koolitusi ringmajanduse teemadel;

**2.2.2**. arendab ja levitab õppematerjale ning muid hariduslikke vahendeid, mis käsitlevad ringmajanduse erinevaid aspekte ja nende mõju keskkonnale;

**2.2.3**. teeb koostööd haridusasutuste, noorsootööasutustega ja teiste sarnaste ühingutega, et edendada ringmajanduse õpet ja praktikat;

**2.2.4.** juhib tähelepanu ringmajanduse olulisusele nii kohalikul kui riiklikul tasandil.

**2.3.** Oma põhikirjaliste eesmärkide saavutamiseks võib MTÜ:

**2.3.1.** vallata, käsutada ja kasutada ühingu vara;

**2.3.2.** omandada, võõrandada ja rentida hooneid, seadmeid, transpordivahendeid ja muud vara;

**2.3.3.** astuda lepingulistesse suhetesse Eesti Vabariigi ja välisriikide juriidiliste- ja füüsiliste isikutega;

**2.3.4** kirjastada ja müüa trükiseid;

**2.3.5.** moodustada täiendavaid struktuuriüksusi;

**2.3.6.** korraldada tuluüritusi;

**2.3.6**. võtta vastu annetusi, auhindu, kingitusi.

**3. MTÜ liikmed, nende õigused ja kohustused**

**3.1.** MTÜ liikmeks võib saada iga füüsiline või juriidiline isik, kes toetab ühingu eesmärkidega kooskõlas olevat tegevust, järgib ühingu põhikirja ning üldkoosoleku ja juhatuse otsuseid.

**3.2.** MTÜ liikmetel on õigus osaleda MTÜ tegevuses, valida ja olla valitud MTÜ juhatusse ja kontrollorganitesse, esitada ettepanekuid ja arupärimisi MTÜ juhatuse ja kontrollorgani tegevuse kohta, samuti MTÜ-st välja astuda.

**3.3**. MTÜ liikmed on kohustatud järgima MTÜ põhikirja, tasuma liikmemaksu, mille suuruse ja tasumise korra võib vajadusel kehtestada üldkoosolek, ning täitma MTÜ juhatuse ja kontrollorgani otsuseid, mis on vastavuses käesoleva põhikirjaga.

**3.4.** MTÜ liikmed võivad ühingust lahkuda juhatusele esitatava avalduse alusel, liikmeksolek lõpeb lahkumisavalduse esitamise kuupäeval.

**3.5.** Liikmeks vastuvõtmise otsustab MTÜ juhatus.

**3.6.** MTÜ liikme võib ühingust välja arvata juhul kui tema tegevus on vastuolus MTÜ põhikirjaga või kahjustab ühingut, samuti juhul kui liige ei täida ühingu juhatuse või kontrollorgani otsuseid, ei ole tasunud liikmemaksu vastavalt kehtestatud korrale või mõnel muul moel.

**3.7.** Liige loetakse väljaastunuks või väljaarvatuks alates juhatuse otsuse vastuvõtmise päevast.

**3.8.** Liikmeksoleku lõppemisega lõpevad isikul MTÜ liikmelisusest tulenevad õigused ja kohustused.

**4. MTÜ tegevuse juhtimine**

**4.1.** MTÜ juhtorganiteks on üldkoosolek ja juhatus.

**4.2.** MTÜ kõrgeimaks juhtorganiks on üldkoosolek.

**4.3.** MTÜ juhatus valitakse üldkoosoleku poolt ametisse kaheks aastaks.

**4.4**. Juhatus koosneb ühest kuni viiest liikmest.

**4.5.** Üldkoosoleku ainupädevusse kuulub:

**4.5.1.** MTÜ põhikirja muutmine, täiendamine ja uue põhikirja vastuvõtmine;

**4.5.2**. MTÜ ühinemise, jagunemise ja lõpetamise otsustamine;

**4.5.3.** juhatuse liikmete ja revisjonikomisjoni liikmete volituste ennetähtaegne lõpetamine;

**4.5.4.** liikmemaksuga seonduvad küsimused;

**4.5.5.** majandustegevuse aastaaruande ning revisjonikomisjoni või audiitori aruande kinnitamine;

**4.5.6.** muude MTÜ tegevusega seotud küsimuste otsustamine, mis on toodud käesolevas põhikirjas või seadusandluses.

**4.6.** Üldkoosolekud

**4.6.1.** MTÜ liikmete üldkoosolekud on korralised ja erakorralised.

**4.6.2.** MTÜ juhatus kutsub korralise üldkoosoleku kokku vastavalt vajadusele, kuid vähemalt üks kord aastas.

**4.6.3.** Üldkoosoleku otsustusvõime ei sõltu osalejate arvust.

**4.6.4**. Juhtudel, mille kohta pole sätestatud teisiti, loetakse üldkoosoleku otsused vastuvõetuks lihthäälteenamusega. Häälte võrdse jagunemise korral on otsustava kaaluga üldkoosoleku juhataja hääl. Kui keegi hääleõiguslikest kohalviibijatest seda nõuab, tuleb läbi viia salajane hääletus.

**4.7.** Juhatus

 **4.7.1.** Juhatuse koosolekud toimuvad vastavalt vajadusele, kuid vähemalt kaks korda aastas.

**4.7.2.** Juhatus valib ühe isiku juhatuse esimeheks. Juhatuse esimees korraldab juhatuse tööd ja täidab talle seadusega pandud kohustusi. Juhatuse esimehe pädevusse kuulub MTÜ esindamine suhetes kohaliku omavalitsuse ning riigiorganitega, kohtu ning teiste juriidiliste ja füüsiliste isikutega.

**4.7.3.** Juhatuse otsused ja ettekirjutised jõustuvad alates juhatuse koosoleku protokolli või kirjaliku hääletamise teel tehtud otsuse või ettekirjutise allkirjastamist ning muutuvad MTÜ liikmetele kohustuslikuks alates isiklikult teatavakstegemise päevale järgnevast päevast.

**4.7.4.** Juhatuse pädevusse kuulub:

**4.7.4.1**. MTÜ üldkoosoleku otsuste täideviimine ja MTÜ tegevuse juhtimine üldkoosolekute vahelisel ajal;

**4.7.4.2**. majandustegevuse aastakava ja majandustegevuse aastaaruande koostamine ning üldkoosolekule esitamine;

**4.7.4.3.** kohustuslike ettekirjutiste tegemine MTÜ liikmetele;

**4.7.4.4.** MTÜ raamatupidamise korraldamine vastavalt seaduses kehtestatud nõuetele ning aruandluse koostamine ja tähtaegne esitamine nii üldkoosolekule kui registripidajale;

**4.7.4.5.** erinevate partnerlussuhete moodustamine põhikirjaliste eesmärkide saavutamiseks;

**4.7.4.6.** juhatuse pädevuse kuuluvad kõik muud küsimused, va. need mis kuuluvad seaduse alusel üldkoosoleku pädevusse.

 **5. MTÜ tegevuse lõpetamine**

**5.1.** MTÜ tegevuse lõpetamine toimub seadusandluses sätestatud korras.

**5.2.** MTÜ tegevuse lõpetamisel antakse MTÜ vara üle sarnaseid ülesandeid täitvale tulumaksusoodustusega või avalikõiguslikule organisatsioonile.

Käesolev põhikiri on kinnitatud MTÜ asutamislepinguga 30.08.24